Lars Lillo-Stenberg

Lars Lillo-Stenberg (født 30. juni 1962 i Oslo) er en norsk sanger, gitarist og låtskriver. Han er særlig kjent som frontfigur og vokalist i rockegruppen deLillos og for sine naivistiske sangtekster og karakteristiske visetolkninger.


== Liv og virke ==


=== Bakgrunn ===
Lars Lillo-Stenberg er sønn av skuespillerne Per Lillo-Stenberg og Mette Lange-Nielsen og vokste opp på Frogner i Oslo.
Lars Lillo-Stenberg, som gikk på Rudolf Steinerskolen i Oslo, begynte å spille gitar som 13-åring. 


=== Musiker ===
I 1984 startet han bandet deLillos sammen med blant andre bassisten Lars Fredrik Beckstrøm og Rune Lindstrøm og senere trommeslageren Øystein Paasche og gitaristen Lars Lundevall. Han spiller ellers i Young Neils sammen med Jørn Christensen, Per Vestaby og Palle Krüger og har også gitt ut en rekke soloplater. Han har dessuten skrevet instrumentalmusikk til de norske spillefilmene Elling og Buddy og sangen «For alle» til en TV-reklame for Coca-Cola.
Lillo-Stenberg og hans kone Andrine Sæther gikk høsten 2006 til sak mot Se og Hør og journalist Anders Johan Stavseng for brudd på privatlivets fred i forbindelse med at bladet tok bilder under paret sin vielse og trykket disse. Den 23. november fastslo Oslo tingrett at bladet hadde krenket privatlivets fred og tilkjente paret tilsammen 150 000 kroner i erstatning, og paret ble også tilkjent saksomkostninger. Dommen ble anket til Borgarting lagmannsrett av Se og Hør. Også her fikk paret medhold og ble tilkjent samme erstatning som i tingretten. Se og Hør anket dommen inn for Høyesterett og ble her frifunnet.I 2018 debuterte han som forfatter med Nini, en biografi om barndomsvenninnen Nini Stoltenberg.


== Diskografi ==

1994: Live, Ormelet sommeren 93
1996: Å, var jeg en sangfugl, utgitt på plateselskapet Kirkelig Kulturverksted 10. september (#6 NO)
1999: The Freak, utgitt på Universal
2000: Oslo, utgitt på Universal 9. april (#6 NO)
2004: Synger Prøysen uten lov
2006: Lars Lillo-Stenberg synger Prøysen, utgitt på Universal (#5 NO)
2007: Følg oss hjem, Ole Paus
2013: Lars Lillo-Stenberg synger Munchs hjerteblod
2020: From the Beginning


=== Andre låter ===
1995: «Mumitrollets meditasjon» (på Lekekameratene – Kom ut og lek!, CD mot barnearbeid, utgitt av LO sammen med PolyGram)
2012: «Sønnavind» på dobbel-CD Stjerner lyser hvite - sanger av Jens Gunderssen (Grappa Musikkforlag)


== Priser og utmerkelser ==
1994: Kardemommestipendiet
1997: Oslo bys kunstnerpris
2006: Skjæraasenprisen
2006: Prøysenprisen
2009: Tekstforfatterfondets ærespris
2018: Medaasprisen


== Se også ==
deLillos
deLillos'85
Young Neils


== Referanser ==


== Eksterne lenker ==
(en) Lars Lillo-Stenberg – kategori av bilder, video eller lyd på Commons 
Historisk oversikt på deLillos nettsted
Om deLillos' første konsert
Lars Lillo-Stenberg i NRKs arkiv
Om Lillo-Stenbergs diktsamling
Omtale i Norsk pop- og rockleksikon fra 2005
(en) Lars Lillo-Stenberg på Internet Movie Database 
(no) Lars Lillo-Stenberg hos Nationaltheatret 
(da) Lars Lillo-Stenberg på Filmdatabasen 
(en) Lars Lillo-Stenberg hos The Movie Database 
(en) Lars Lillo-Stenberg på Discogs 
(en) Lars Lillo-Stenberg på MusicBrainz 
(en) Lars Lillo-Stenberg på Songkick 
(no) Lars Lillo-Stenberg på Rockipedia